Երեկ Սարգսյանը հայտարարել էր, թե պետք չէ «խռովել» ժողովրդից և իշխանությունը կորցնելուց հետո որպես ընդդիմություն պետք է ոչ միայն խոսքով, այլև գործով ուղղել սխալներն ու ապաշխարհել: Տպավորություն է, որ ՊՆ նախկին ղեկավարը ակնարկում է, թե մինչ այժմ ՀՀԿ-ում Սերժ Սարգսյանի կողմից իրականացվող փոփոխությունները հիմնականում խոսքի, այլ ոչ թե գործնական հարթության մեջ էին: Գործնական քայլերի բացակայությունը, փաստորեն, ՀՀԿ-ին կանգնեցրեց իշխանության կորստի փաստի առջև: Միայն թե հասկանալի չէ, թե ինչպես է պատրաստվում այսօր ապաշխարհել Հանրապետական կուսակցությունը, այն էլ՝ պրակտիկորեն: Оլիգարխիայի ինքնահեռացումը ՀՀԿ-ից՝ դեռ չի նշանակում, որ ՀՀԿ-ն դադարել է ասոցացվել նախկին համակարգի հետ, մանավանդ որ՝ կուսակցության ղեկին շարունակում է մնալ Սերժ Սարգսյանը, որն ուղղակիորեն ասոցացվում է քրեաօլիգարխիայի հետ։ ՀՀԿ-ում տեղի չի ունեցել ռեբրենդինգ, ու եթե արդիականացման ցուցիչ է համարվում միայն համամասնական ցուցակի տեսանելի, երևացող մասը, ապա ՀՀԿ համամասնական ցուցակը քաղաքական էր նաև 2017-ի խորհրդարանական ընտրություններում…